(1) Uzstāda visu ieplūdes sistēmu, kā nepieciešams paredzētajai izmantošanai, ja pastāv risks, ka tiks manāmi ietekmēta motora jauda; divtaktu un dzirksteļaizdedzes motoru gadījumā; ja to pieprasa ražotājs. Citos gadījumos var izmantot ekvivalentu sistēmu, pārliecinoties, ka ieplūdes spiediens neatšķiras vairāk kā par 100 Pa no robežvērtības, ko ražotājs noteicis tīram gaisa filtram. (2) Uzstāda visu izplūdes sistēmu, kā nepieciešams paredzētajai izmantošanai: ja pastāv risks, ka tiks manāmi ietekmēta motora jauda; divtaktu un dzirksteļaizdedzes motoru gadījumā; ja to pieprasa ražotājs. Citos gadījumos var uzstādīt ekvivalentu sistēmu ar noteikumu, ka spiediens, kas mērīts motora izplūdes sistēmas izejas punktā, neatšķiras no ražotāja noteiktā par vairāk nekā 1000 Pa. Motora izplūdes sistēmas izejas punkts ir punkts 150 mm sistēmā uz augšu no izplūdes sistēmas motoram uzstādītās daļas gala. (3) Ja motorā iebūvētas izplūdes bremzes, droseles vārstu fiksē pilnīgi atvērtā stāvoklī. (4) Ja nepieciešams, degvielas padeves spiedienu var regulēt, lai panāktu atbilstību spiediena vērtībām konkrētajā motora izmantošanā (jo īpaši, ja izmanto degvielas “atpakaļ padeves” sistēmu). (5) Gaisa ieplūdes vārsts ir regulēšanas vārsts degvielas sūkņa pneimatiskajam regulatoram. Degvielas iesmidzināšanas iekārtas regulatoram var būt citas uzstādītas ierīces, kas ietekmē padotās degvielas daudzumu. (6) Radiatoru, ventilatoru, ventilatora slēgu, ūdensstrūklas sūkni un termostatu novieto izmēģinājumu stendā tādā pašā pozīcijā, kā transportlīdzeklī. Dzesēšanas šķidruma cirkulāciju rada tikai ar motora ūdensstrūklas sūkni. Šķidruma dzesēšanu nodrošina vai nu motora radiators, vai ārējais kontūrs ar noteikumu, ka šī kontūra spiediena zudumi un spiediens sūkņa ieplūdē būtiski saglabājas tāds pats kā motora dzesēšanas sistēmai. Radiatora žalūzijas, ja iebūvētas, atrodas atvērtā pozīcijā. Ja ventilatoru, radiatoru un slēga sistēmu nevar ērti uzstādīt motoram, jaudu, ko absorbējis ventilators, kas uzstādīts pareizā pozīcijā attiecībā pret radiatoru un slēgu, nosaka pie ātrumiem, kas atbilst motora jaudas mērījumiem izmantotajiem ātrumiem vai nu aprēķinu ceļā, vai no standartparametriem, vai veicot praktiskus testus. Šo jaudu, kas koriģēta atbilstoši 6.2. punktā noteiktajiem atmosfēras standarta apstākļiem, atņemt no koriģētās jaudas. (7) Ja ir iebūvēts atvienojams vai pakāpenisks ventilators, testu veic ar atvienotu atvienojamo ventilatoru vai noregulējot pakāpenisko ventilatoru uz maksimālo caurplūdi. (8) Termostatu var iestatīt pilnīgi atvērtā pozīcijā. (9) Minimālā ģeneratora jauda: ģeneratora jaudu ierobežo līdz līmenim, kas nepieciešams to detaļu darbībai, kas ir obligātas motora darbībai. Ja nepieciešams akumulatora savienojums, izmanto pilnīgi uzlādētu akumulatoru labā stāvoklī. (10) Uzpūtes gaisa dzesētus motorus pārbauda ar uzpūtes gaisa dzesēšanu, izmantojot dzesēšanas šķidrumu vai gaisu, bet, ja ražotājs vēlas, dzesēšanas gaisa dzesētājus var aizstāt ar izmēģinājumu stenda sistēmu. Jebkurā gadījumā jaudu pie katra ātruma mēra ar to pašu motora gaisa spiediena kritumu un temperatūras kritumu pie uzpūtes gaisa dzesētāja izmēģinājumu stenda sistēmā, ko noteicis ražotājs visa transportlīdzekļa sistēmai (11) Tās var ietvert, piemēram, izplūdes gāzu recirkulācijas sistēmu, katalizatoru, termoreaktoru, sekundārā gaisa padeves sistēmu un degvielas iztvaikošanas aizsardzības sistēmu.